एएनआई से बात करते हुए ज्ञानदेव आहूजा ने कहा, 'गो तस्कर की मौत अस्पताल ले जाते समय हुई। मैं इस मामले में न्यायिक जांच की मांग करता हूं, जिससे यह साफ हो जाएगा कि हत्या भीड़ ने की है या फिर उसकी मौत पुलिस की पिटाई से हुई है।' ज्ञानदेव आहूजा ने आगे कहा, 'मैं कह चुका हूं कि जनता को ऐसे मामलों में पुलिस को जानकारी देनी चाहिए, खुद हिंसा नहीं करनी चाहिए। उन्होंने गो तस्कर को थप्पड़ मारकर पुलिस को सूचित कर दिया था। सूत्रों ने मुझे बताया कि पुलिस ने तस्करी करने वाले को हिरासत में ले लिया और लोगों को यह दिखाने के लिए कि वे सख्त कार्रवाई कर रहे हैं, तस्कर की पिटाई की।'